**Referat af Bestyrelsesmøde den 10-05-2023**

Afholdt på Museet, kl. 15.00-17.00

Tilstede: Kurt, Troels, Henrik, Benny, Kent, Ole og John

Afbud: Henning

**Dagsorden:**

1. Digelaugets svar på klage fra Strandvej 24-31.
2. Status på økonomien i projektet.
3. Tvister om udestående regninger
4. Oversigt over manglende arbejder fra Holbøll til os.
5. Plantning af diger med Hjelme ved Strandvej 24 og mod Vivaldisvinget
6. Varsling og planlægning af generalforsamling
7. Beredskabsplan
8. Eventuelt.

**Ad. 1. Svar på klage fra Strandvej 24-31.**

Digelauget har den 6 maj 2023 modtaget en formel klage fra beboerne Strandvej 24, 26 og 27. Klagen omhandler en generel klage over forskelsbehandling af klagere og løsninger. Specifikt klages der over stenenes placering i højvandmuren og at konstruktionen ikke er ens ved Strandvej og ved Vivaldisvinget. Der klages også over beskadigelser på trævæggen (Stenkonstrktionen har presset digevæggen ind enkelte steder). Beboerne ønsker ikke beplantning med med marehalm (hjelm) som beskrevet i referatet fra sidste møde med beboerne, med mindre at strandkoten sænkes med ca. 0,5 m.

Digerlauget har holdt møde med klagerne med deltagelse af repræsentanter fra Enø Strand Grundejerforening. På mødet blevet alle klagepunkterne gennemgået og debatteret. Resultatet af mødet blev forelagt digelaugets bestyrelse til endelig beslutning inden fremsendelse til beboerne og grundejerforeningen.

Bestyrelsen har udarbejdet en enstemmig beslutning til klagepunkterne som fremsendes til klagerne. Kort lyder beslutningen at, der fjernes ikke sand fra stensætningen og ud. Koten forbliver 2,5 m og vil over tid sænkes indtil den når kote 1,3 m hvor der kræves ny sandfordring. Efter ønske beplantes der ikke hjelm på det omtalte 3 meter bælte foran stenvæggen, da det kun ønskes hvis strandkoten sænkes. Stenvæggen er konstrueret efter forskrifterne og godkendt af Niras. Der kan være få sten der ikke præcist ligger +/- 10 cm i niveau, med det er godkendt i kvalitetssikringen af projektet. Ligeledes er der, ifølge Niras, ikke sikkerhedsmæssige eller holdbarhedsmæssige ved konstruktionen selvom der er trykket lidt på trævæggen. Generelt er digelauget ikke eksperter i digedesign og konstruktion, men vi lytter til Niras og Kystdirektoratet som er eksperter omkring digebyggeri. Vi tilstræber at behandle alle ens således at diget er konstrueret korrekt og at løsningerne er acceptable for beboerne og andelshaverne.

Om et år har vi første gennemgang af hele projektet, og der vil være muligheder for at se på mangler og fejl. Det samme vil ske om fem år ud over, at der hele tiden vil være løbende tilsyn med diget.

**Ad. 2 Status på økonomien i projektet**

Projektet forventes stadig at blive gennemført indenfor budgettet inklusive de aftalte ekstraarbejder, der er kommet undervejs. Det betyder at projektet kan afsluttes med anlægsomkostninger på ca 40 mio. kr inkl. Moms. De nye regninger på ekstraarbejder gennem den sidste periode skal forhandles på plads før vi har det endelige resultat.

Vi forventer stadig at kunne lukke projektet med en pæn økonomi, og vi er glade for at projektet gennemføres med et godt økonomisk resultat.

**Ad. 3. Tvister om udestående regninger.**

Der er en større regning, der afventer nærmere forhandling og afgørelse i de næste par uger.

**Ad. 4. Manglende arbejder fra Holbøll til os.**

Der er få mindre arbejder der udestår. Der er stadig træarbejder der afventer levering af Azobetræ ved sejlklubben og ved Enø Kystvej 119.

Herudover arbejdes der pt. på indsætning af et ekstra skot i jorddiget Vinterbadeklubben og Sejlklubbens yderhavn.

De sidste manglende arbejder vedrører afleveringen af arbejdspladsen bl.a. bag ved Spar og reparation af vejstykket ud mod Karrebækvej. Her er der dialog mellem Næstved Kommune og Holbøll og udførelsen.

**Ad. 5. Plantning af hjelm**

Plantning af hjelm er påbegyndt på toppen af jordiget fra Standvej 24 og frem til jordigets afslutning ved Vivaldisvinget. Sandfygningen har fjernet hjelmens vægstlag og der lægges derfor et tyndt lag sand op på toppen af jordiget i forbindelsen med plantningen. Planteprojektet forventes afsluttet ved ugens udgang.

Det er vigtigt af vi beskytter de nye planter og derfor respekterer af al færdsel på jorddiget ikke er tilladt.

**Ad. 6 Varsling og planlægning af generalforsamlingen.**

Generalforsamlingen skal varsles med mindst 2 uger og maksimalt 6 ugers varsel. Kurt og John forbereder indkaldelsen til grundejerforeningerne samt på facebook og hjemmesiden.

Generalforsamlingen afholdes den søndag den 25. juni kl. 10-12 på Smålandshavet.

**Ad. 7. Beredskabsplan**

Vores valgte underleverandør rykkes for deres kommentarer til vores henvendelse i slutningen af april. Herefter vil Kent og John mødes med leverandøren for at få de sidste detaljer på plads til en endelig aftale.

Herefter skal beredskabsplanen afprøves i praksis og trænes med underleverandøren, når alle skots er leveret. Holbøll vil stå for undervisning i opsætningen af skots.

**Ad. 8. Eventuelt**

Den kommende vedligeholdelsesplan for diget blev kort debatteret. Vedligehold af digerne skal varetages af Holbøll det første år. Herefter overgår vedligehold af diget til Digelauget og valgte underleverandører – f.eks. til slåning af græs på jorddigerne og sandfyldning på stranden.

Denne debat gav anledning til lidt debat om det kommende budget for 2023 som skal fremlægges på generalforsamlingen og de kommende budgetter i årene fremover.

Næste bestyrelsesmøde afholdes begyndelsen af juni.

Referat udsendt til kommentarer og/eller godkendelse 13-05-2023

John Kryger